આર્થિક રીતે સમૃદ્ધ અને સામાજિક રીતે પ્રતિષ્ઠિત ગણાતા ગામ પાટીદારોનો માન-મોભો ઊંચો ગણાય છે. આમ છતાં કોઈ કહેવતોમાં તેમની બદલાયેલી સ્થિતિનું, વૃત્તિ-પ્રવૃત્તિનું કંઈક જુદું જ દર્શન થાય છે. ધર્મજમાં નહિ ધાન, ને ભાદરણ નરી ભૂખ, સારું બિચારું ઝારોળા, કોકડીઓનું તો સુખ, ધર્મજના ધાણકા, ને ખાવાપીવાના સાણકા, વસોના વર રૂપાળા, પણ ખાવાપીવાના ઉપાડા એથી ઊલટું, આર્થિક, સામાજિક રીતે પાછળ પણ દેખાડો કરવામાં શૂરા-પૂરા એવા નાનકડા ગામ નિરમાલીના લોકોની પ્રદર્શન પ્રવૃત્તિ-વૃત્તિઓ કહેવતમાં જોવા મળે છે. નિરમાલી નવાજણા, દાંડિયા રમે ત્રણ જણ, પહોળા રહે, ડગ્યા કરો, એવી બૂમો પાડે ઘણા.